**ELŐTERJESZTÉS**

**Körmend város Önkormányzata Képviselő-testülete 2016. április 27-i ülésére**

**Tárgy:** Tájékoztatás a volt FHO lakások átépítése kapcsán

Tisztelt Képviselő-testület!

Az Önkormányzat 2015-ben értékesíteni tudta a Vida József utcában található FHO lakásonként ismert ingatlanban az Önkormányzatot megillető tulajdonrészt.

A Testület az értékesítéskor kikötötte, hogy 2017. december 31-ig fel kell újítani az ingatlant, és a szerződéskötést követő 6 havonta a Vevő köteles írásban tájékoztatást adni Körmend város Önkormányzatának arról, hogy hogyan halad előre az általa vállalt felújítási kötelezettség és beruházási cél megvalósításával.

A SZAFA Kft. ügyvezetőjétől az alábbi tájékoztatást kaptuk:

A felújítás előrehaladta 50%-os teljesítést mutat. A lakásokat az új tulajdonos kitisztította, és megkezdte azok felújítását. A nyílászáró cserék megtörténtek, jelenleg a vízszerelés, kőműves munkák és villanyszerelési munkák helyszíne az ingatlan. A homlokzatszigetelés és színezés kb. 4-6 hét múlva befejeződik. Hátravannak még a burkolási és parkettázási munkák.

A tulajdonos megerősítette, hogy tartani tudja a 2017. december 31-i felújítási határidőt, várhatóan ennél hamarabb eleget tud tenni a kötelezettségének.

Körmend, 2016. április 18.

**Bebes István**

**polgármester**